شه‌فه‌ق نيوز/ رووژنامه‌يگ ئاشكراى وجوود هاوپه‌يمانييگ نهێنى و ژيروه‌ژير كرد ئه‌را چه‌ودێرى چه‌كداره‌يل ريكخرياگ داعش، ئه‌ويش وه‌ به‌شدارى ئسرائيل.
له‌ى باوه‌ته‌و، رووژنامه‌ێ " تايمز ئۆف ئسرائيل " له‌ زووان "دێر شبيغل" ئه‌ڵمانى ئه‌وه‌ ده‌رخست ك 21 ده‌وڵه‌ت و له‌ناونيانيش ئسرائيل، هاوپه‌يمانييگ دروس كردنه‌و ئه‌و ئۆرپيه‌يله‌ ئه‌گرێده‌ ئامانج ك له‌ جه‌نگ له‌ سورياوه‌ له‌ڕزه‌يل ريكخرياگ داعش گله‌و ئه‌خوه‌ن ئه‌را وڵاته‌يليان.
جى باسه‌، رووژنامه‌گه‌ وت: ئه‌و ده‌وڵه‌ته‌يله‌ ك ئه‌ڵمانيايش گرتنه‌سه‌ خوه‌يان، ناو ئه‌و هاوپه‌يمانێتيه‌ نانه‌ "غالانت فينيكس"، ئه‌ويش وه‌ چه‌وديرێ له‌ ناوه‌ند سه‌ركردايه‌تى فه‌رمانده‌يى تايبه‌ت هاوبه‌ش ئه‌مريكى له‌ ئوردن.
